stanford-oval/wikipedia huggingface dataset:
Couzou

| Couzou |
| --- | --- |
 Kunnantalo
 vaakuna
 Couzou
 Koordinaatit: 44°46′00″N, 1°37′02″E 
Valtio:  Ranska
Alue:  Occitanie
Departementti:  Lot
Arrondissementti:  Gourdon
Pinta-ala:  
 – Kokonaispinta-ala:  21,7 km²
Väkiluku (2019):  97 
 – Väestötiheys:  4 as./km²
Kunnan numero:  46078
 
 Kunnan kotisivut 
Infobox OKVirheellinen NIMI-arvo: 
Couzou on kunta Lounais-Ranskassa Lotin departementissa Occitanien alueella. Se sijaitsee noin 23 kilometriä Gourdonin kaupungista itään.
Château de la Pannonie
Château de la Pannonie on rakennettu vuonna 1685 entisen luostarin talousrakennuksen paikalle. Klassisen ulkoasunsa se sai vuosina 1730-1760. Ranskan suuren vallankumouksen aikana 1700-luvun lopulla linna kansallistettiin. Entisen omistajan kaksi tytärtä ostivat kuitenkin linnan takaisin suvun omistukseen vuonna 1792. Viimeisin suuri muutostyö tehtiin vuonna 1868. Linna on ollut saman suvun omistuksessa 1600-luvulta lähtien. Se listattiin historialliseksi muistomerkiksi vuonna 1992, ja avattiin yleisölle vuonna 2005.
Aiheesta muualla

Kuvia tai muita tiedostoja aiheesta Couzou Wikimedia Commonsissa
Days of Wine and Roses

Days of Wine and Roses voi viitata:
Viinin ja ruusujen aika (engl. Days of Wine and Roses ), Blake Edwardsin ohjaama elokuva vuodelta 1962
"Days of Wine and Roses", Henry Mancinin ja Johnny Mercerin kappale elokuvasta
Days of Wine and Roses and Other TV Requests, Andy Williamsin albumi vuodelta 1963
The Days of Wine and Roses, Dream Syndicaten albumi vuodelta 1982
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Days of Wine and Roses”, voi hakea sivunnimihaulla, laajalla sivunnimihaulla tai tekstihaulla.
David Toms

David Toms vuonna 2009.
David Toms (s. 4. tammikuuta 1967 Monroe, Louisiana) on yhdysvaltalainen golfammattilainen.
Toms voitti PGA:n mestaruuskilpailun vuonna 2001. Kaikkiaan hän voitti PGA-kiertueella 13 kertaa. Hän kilpaili Ryder Cupissa vuosina 2002, 2004 ja 2006.
Sorvalampi (Viitasaari)

| Sorvalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°00′30″N, 25°53′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Keiteleeseen 
Järvinumero:  14.421.1.075
Mittaustietoja
Pinnankorkeus:  105,8 m  
Pituus:  180 m  
Leveys:  150 m  
Rantaviiva:  0,434 km  
Pinta-ala:  1,394 ha  
Saaria:  ei saaria 
 fiSorvalampi 
Sorvalampi  on Keski-Suomessa Viitasaarella  Ilmolahden lähellä sijaitseva lampi.
Maantietoa

Lampi on 180 metriä pitkä, 150 metriä leveä, ja sen pinta-ala on 1,4 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 105,8 metriä mpy.
Curtiss C-46 Commando

| C-46 Commando |
| --- | --- |

Tyyppi:  kuljetuslentokone
Alkuperämaa:  Yhdysvallat
Valmistaja:  Curtiss-Wright
Ensilento:  26. maaliskuuta 1940
Esitelty:  1941
Tila:  käytössä
Pääkäyttäjät:  Yhdysvaltain ilmavoimat (entinen) Yhdysvaltain merijalkaväki (entinen) Yhdysvaltain laivasto (entinen)
Valmistusmäärä:  3 181 
Valmistusvuodet:  1940–1945
Curtiss C-46 Commando on yhdysvaltalainen toisen maailmansodan aikaan käyttöön otettu kuljetuslentokone. Rahdin ja joukkojen kuljetuksiin käytetyn konetyypin tuotantomäärä oli lähes 3 200 koneyksilöä.
Yhdysvaltojen lisäksi tyyppiä käytettiin monissa muissa maissa. Yhdysvaltain ilmavoimien palveluskäytöstä konetyyppi poistettiin vuonna 1968. C-46 Commando käytti voimanlähteenään kahta Pratt & Whitney R-2800 -tähtimoottoria. Lakikorkeus on 8 412 m ja huippunopeus 424 km/h.
Konetta on käytetty myös siviili-ilmailussa, niin rahtikoneena kuin matkustajakuljetuksiinkin. C-46 Commandon etuihin kuuluu sen lyhyehkö kiitoratavaatimus, 1 050 metriä. Normaali matkalentonopeus oli 330–340 km/h. Pisin toimintamatka on 2 620 km. Kone kykenee ottamaan 36–40 matkustajaa tai enimmillään 2 990 kg rahtia.
Aiheesta muualla

Kuvia tai muita tiedostoja aiheesta Curtiss C-46 Commando Wikimedia Commonsissa
Airlier.net
Curtiss C 46, Buffalo Airways (Arkistoitu – Internet Archive)
Curtiss C 46, Michael Prophet (Arkistoitu – Internet Archive)
http://www.ruudleeuw.com/c46_tech.htm
Sorvalampi (Suonenjoki, Viippero)

| Sorvalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°30′41″N, 27°03′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  Viipperonjoki Savijärveen 
Järvinumero:  14.798.1.001
Mittaustietoja
Pinnankorkeus:  108,3 m  
Pituus:  380 m  
Leveys:  180 m  
Rantaviiva:  0,99 km  
Pinta-ala:  2,798 ha  
Suurin syvyys:  2,5 m  
Saaria:  ei saaria 
 fiSorvalampi 
Sorvalampi  on Pohjois-Savossa Suonenjoella  Viipperon lähellä sijaitseva lampi.
Maantietoa

Lampi on 380 metriä pitkä, 180 metriä leveä, ja sen pinta-ala on 2,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Viipperonjoen valuma-alueeseen (14.798) se kuuluu. Lammen vedenpinnan korkeus on 108,3 metriä mpy.
Skotlannin kansanäänestys itsenäisyydestä 2014

Skotlannin kansanäänestys itsenäisyydestä 2014  oli Skotlannissa 18. syyskuuta 2014 järjestetty kansanäänestys siitä, pitäisikö alueen jäädä osaksi Yhdistynyttä kuningaskuntaa vai itsenäistyä. Äänestyksessä Skotlannin itsenäistymistä vastusti 55,3 prosenttia ja kannatti 44,7 prosenttia äänestäneistä. Äänestysprosentti oli 84,6.
Lokakuussa 2012 Britannian pääministeri David Cameron ja Skotlannin pääministeri Alex Salmond allekirjoittivat sopimuksen kansanäänestyksen järjestämisestä. Alex Salmond on pohjustanut itsenäisyysäänestystä siitä lähtien, kun hänen keskustavasemmistolainen Skotlannin kansallispuolueensa (SNP) nousi suurimmaksi puolueeksi vuonna 2007. Vuonna 2011 se sai enemmistön Skotlannin parlamenttiin. 29. tammikuuta 2020 Skotlannin parlamentti äänesti uudesta kansanäänestyksestä.
Äänestys ja mielipidemittaukset

Äänestyksessä kysyttiin yksinkertainen kyllä/ei -kysymys siitä, tulisiko Skotlannin olla itsenäinen valtio, vaikka Salmond olikin esittänyt kolmanneksi vaihtoehdoksi itsehallinnon lisäämistä. Äänestyksessä saavat äänestää Skotlannissa asuvat 16 vuotta täyttäneet Yhdistyneen kuningaskunnan, Irlannin, Euroopan unionin jäsenvaltioiden sekä Kansainyhteisön valtioiden kansalaiset.
Vuonna 2012 mielipidemittausten mukaan itsenäisyyttä kannatti noin kolmasosa tai runsas neljäsosa äänestäjistä, mutta myös kannastaan epävarmoja oli paljon. Vähän ennen äänestystä tehdyt kyselyt lupasivat itsenäisyyttä kannattaville voittoa. The Sunday Timesin YouGov-tutkimuslaitoksella teettämän kyselyn mukaan 51 prosenttia kannatti itsenäisyyttä. Vielä viikko aiemmin You-Gov-tutkimuslaitoksen mukaan kannattajia oli 42 prosenttia, vastustajia 48 prosenttia ja 10 prosenttia ei ollut päättänyt kantaansa.[lähde? ]
Itsenäisyyden kannattajat

Merkittävin itsenäisyyden puolesta kampanjoiva liike on Yes Scotland, jonka Skotlannin kansallispuolueen lisäksi muodostavat Skotlannin vihreät sekä Skotlannin sosialistinen puolue. Lisäksi itsenäisyyden puolesta kampanjoi pienempiä ryhmittymiä, kuten vasemmistolainen Radical Independence Campaign (RIC), Common Weal -ajatushautomo sekä taiteilijaryhmä National Collective. Itsenäisyyden kannattajat haluavat Skotlannista Pohjoismaiden tyylisen hyvinvointivaltion, jossa on vahva julkinen sektori, korkea palkkataso sekä pienet tuloerot.
Itsenäistymisen seurauksia

Itsenäistymisen seurauksena Skotlanti olisi joutunut todennäköisesti neuvottelemaan EU-jäsenyydestä. Skotlannin pääministeri Alex Salmond olisi halunnut säilyttää valuuttana Englannin punnan, mutta Britannian suurimpien puolueiden mukaan se ei olisi ollut mahdollista, koska ne eivät olisi aikoneet suostua valuuttaunioniin Skotlannin kanssa. Euroalueen jäsenyyden tai oman valuutan ohella mahdollisuutena olisi ollut käyttää Englannin puntaa ilman valuuttaliittoa. Britannialla on neljä ydinsukellusvenettä sijoitettuna Skotlannin Faslaneen. Ne olisi jouduttu siirtämään muualle, koska Skotlannin uuden perustuslain mukaan maa olisi ollut ydinaseeton. Salmond olisi halunnut säilyttää Yhdistyneen kuningaskunnan monarkin Skotlannin muodollisena valtionpäänä, mutta arveltiin, että jos Skotlanti itsenäistyy, järjestettäisiin kansanäänestys valtiomuodosta.
Lopputulos

Skotlantilaiset torjuivat kansanäänestyksessä itsenäisyyden. Lopullisissa tuloksissa 55,3 prosenttia skotlantilaisista oli itsenäistymistä vastaan ja 44,7 prosenttia sen puolella. Kaikkiaan äänioikeuttaan käytti yli 3,6 miljoonaa skottia, joten äänestysprosentiksi muodostui 84,6. Sekä Skotlannin pääministeri Alex Salmond että itsenäisyyttä vahvasti ajanut Skotlannin kansallispuolue myönsivät tappion jo ennen viimeisen vaalipiirin tulosten varmistumista.
| Vaihtoehto | Äänet | Osuus |
| --- | --- | --- |
| Kyllä itsenäisyydelle | 1 617 989 | 44,7 % |
| Ei itsenäisyydelle | 2 001 926 | 55,3 % |
| Hylätyt äänet | 3 429 | 0,09 % |
Lähde:
Aiheesta muualla

Kuvia tai muita tiedostoja aiheesta Skotlannin kansanäänestys itsenäisyydestä 2014 Wikimedia Commonsissa
Yes Scotland -liikkeen aktivisteja.
Cook Islands Christian Church

| Cook Islands Christian Church |
| --- | --- |

Suuntautuminen:  Reformoitu
Hallinto:  Kongregationalistinen
Yhteistyötahoja:  Kirkkojen maailmanneuvosto
Toiminta-alue:  Cookinsaaret, Australia, Uusi-Seelanti
Perustettu:  1968
Seurakuntia:  54 (24 Cookinsaarilla) (19 Uudessa-Seelannissa) (11 Australiassa)
Jäseniä:  n. 18 000 (Cookinsaarilla 55,9% väestöstä)
Kotisivu:  www.cicc.net.ck
Infobox OKVirheellinen NIMI-arvo: 
CICC-kirkko Avaruassa. Kirkko on rakennettu vuonna 1853 korallista ja kalkkikivestä.
CICC-kirkko Titikavekan saarella. Kirkko on ainoa kivinen rakennus saarella, ja on rakennettu korallista ja kalkkikivestä sekä laavasementistä. Se on myös ainoa joka kestää hurrikaanit ja tsunamit.
Cook Islands Christian Church (CICC) on suurin uskonnollinen yhdyskunta Cookinsaarilla. CICC on kristillinen kongregationalistinen kirkko, jolla on noin 18 000 jäsentä. Jäsenmäärään sisältyy 55,9% Cookinsaarten väestöstä. Kirkolla on lisäksi seurakuntia Australiassa ja Uudessa-Seelannissa.
Historia

CICC on saanut alkunsa London Missionary Societyn (LMS) lähetystyön seurauksena, joka alkoi Cookinsaarilla vuonna 1821. Vuonna 1852 LMS perusti Cook Islands LMS Churchin. Kirkosta tuli itsehallinnollinen vuonna 1968 Cookinsaarten parlamentin säätämällä lailla Cook Islands Christian Church Incorporation Act. Tämä laki muutti virallisesti kirkon nimen Cook Islands Christian Churchiksi.
Nykytilanne

Vuonna 1978 CICC perusti seurakunnan Aucklandiin Uuteen-Seelantiin palvelemaan sinne muuttaneita kirkon jäseniä. Nykyään kirkolla on 19 seurakuntaa Uudessa-Seelannissa ja 11 Australiassa. Cookinsaarilla seurakuntia on 24. Kirkolla on 74 pastoria, jotka on koulutettu Takamoa Theological Collegessa Rarotongalla. CICC on jäsen seuraavissa järjestöissä: Kirkkojen maailmanneuvosto, Pacific Conference of Churches ja Cook Islands Religious Advisory Council.
Cookin piirikunta (Minnesota)

Cookin piirikunta (engl. Cook County) on Yhdysvaltojen Minnesotan osavaltiossa sijaitseva piirikunta. Sen väkiluku oli 5 600 vuonna 2020. Piirikunnan hallintokeskus on Grand Marais’n kaupunki. Piirikunta on perustettu vuonna 1874. Minnesotan osavaltion korkein kohta Eagle Mountain sijaitsee piirikunnassa.
Väestö

Vuonna 2020 Cookin piirikunnan 5 600 asukkaasta valkoisia oli 86,2 %, alkuperäisasukkaita 8,0 %, mustia 1,6 %, aasialaisia 1,0 % ja Tyynenmeren alkuperäisasukkaita 0,1 %. Asukkaista 3,1 % kuului kahteen tai useampaan rotuun. 6,4 % asukkaista puhui kotonaan jotain muuta kieltä kuin englantia ja 4,2 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Cookin piirikunta (Minnesota) Wikimedia Commonsissa
Minnesotan osavaltio
| --- | --- |
Alueet:   Arrowhead  Boundary Waters  Buffalo Ridge  Central  Coulee Region  Greater Minnesota  Iron Range  Minnesota River Valley  North Shore  Northwest Angle  Pipestone  Red River Valley  Southeast  Twin Cities metropolitan area 
Huomattavat kaupungit:   Bloomington  Duluth  Minneapolis  Rochester  Saint Cloud  Albert Lea  Alexandria  Andover  Anoka  Apple Valley  Austin  Bemidji  Blaine  Brainerd  Brooklyn Center  Brooklyn Park  Buffalo  Burnsville  Champlin  Chanhassen  Chaska  Cloquet  Columbia Heights  Coon Rapids  Cottage Grove  Crystal  Eagan  East Bethel  Eden Prairie  Edina  Elk River  Fairmont  Faribault  Farmington  Fergus Falls  Forest Lake  Fridley  Golden Valley  Ham Lake  Hastings  Hibbing  Hopkins  Hutchinson  Inver Grove Heights  Lakeville  Lino Lakes  Mankato  Maple Grove  Maplewood  Marshall  Mendota Heights  Minnetonka  Moorhead  Mounds View  New Brighton  New Hope  New Ulm  Northfield  North Mankato  North St. Paul  Oakdale  Owatonna  Plymouth  Prior Lake  Ramsey  Red Wing  Richfield  Robbinsdale  Rosemount  Roseville  Saint Paul (pääkaupunki)  St. Louis Park  St. Peter  Sartell  Sauk Rapids  Savage  Shakopee  Shoreview  South St. Paul  Stillwater  Vadnais Heights  West St. Paul  White Bear Lake  Willmar  Winona  Woodbury  Worthington 
Piirikunnat:   Aitkin  Anoka  Becker  Beltrami  Benton  Big Stone  Blue Earth  Brown  Carlton  Carver  Cass  Chippewa  Chisago  Clay  Clearwater  Cook  Cottonwood  Crow Wing  Dakota  Dodge  Douglas  Faribault  Fillmore  Freeborn  Goodhue  Grant  Hennepin  Houston  Hubbard  Isanti  Itasca  Jackson  Kanabec  Kandiyohi  Kittson  Koochiching  Lac qui Parle  Lake  Lake of the Woods  Le Sueur  Lincoln  Lyon  McLeod  Mahnomen  Marshall  Martin  Meeker  Mille Lacs  Morrison  Mower  Murray  Nicollet  Nobles  Norman  Olmsted  Otter Tail  Pennington  Pine  Pipestone  Polk  Pope  Ramsey  Red Lake  Redwood  Renville  Rice  Rock  Roseau  St. Louis  Scott  Sherburne  Sibley  Stearns  Steele  Stevens  Swift  Todd  Traverse  Wabasha  Wadena  Waseca  Washington  Watonwan  Wilkin  Winona  Wright  Yellow Medicine
David Sutcliffe

Sutcliffe maaliskuussa 2012.
David Sutcliffe (s. 8. kesäkuuta 1969 Saskatoon, Saskatchewan, Kanada) on kanadalainen näyttelijä. Hän on tunnettu roolistaan Gilmoren tytöt -televisiosarjan Christopher ”Chris” Haydeninä. Sutcliffe on myös vieraillut yhdessä Frendien jaksossa.
Aiheesta muualla

David Sutcliffe Internet Movie Databasessa. (englanniksi)
David Sutcliffe talks to theTVaddict.com
David Tod

David Tod
David Tod (21. helmikuuta 1805 Youngstown – 13. marraskuuta 1868) oli yhdysvaltalainen poliitikko.
Tod oli demokraattien ehdokas Ohion kuvernööriksi vuosina 1844 ja 1846, mutta hävisi kummallakin kerralla. Presidentti James Knox Polk nimitti hänet suurlähettilääksi Brasiliaan, jossa hän toimi vuosina 1847–1851.
Sisällissodan alettua vuonna 1861 Tod tuki republikaani Abraham Lincolnin hallintoa. Myöhemmin samana vuonna hänet valittiin Ohion kuvernööriksi republikaanien ja sotaa kannattaneiden demokraattien yhteisehdokkaana, vastaehdokkaanaan demokraatti Hugh J. Jewett. Hän toimi kuvernöörinä vuosina 1862–1864.
David Tomlinson

| David Tomlinson |
| --- | --- |
 David Tomlinson elokuvassa Maija Poppanen (1964).
Henkilötiedot
Syntynyt: 7. toukokuuta 1917 Henley-on-Thames, Oxfordshire, Englanti
Kuollut: 24. kesäkuuta 2000 (83 vuotta) Westminster, Lontoo, Englanti
Ammatti:  näyttelijä
Puoliso:  Mary Lindsay Hiddingh (1943–1943) Audrey Freeman (1953–2000)
Lapset:  4
Näyttelijä
Aktiivisena:  1940–1980
Aiheesta muualla
IMDb 
David Cecil MacAlister Tomlinson (7. toukokuuta 1917 Henley-on-Thames, Oxfordshire, Englanti – 24. kesäkuuta 2000 Westminster, Lontoo, Englanti) oli englantilainen elokuvanäyttelijä. Hänen kenties tunnetuin rooli on elokuvassa Maija Poppanen (1964), jossa hän näytteli Herra Pankkia. Hän on myös näytellyt muun muassa elokuvissa Riemukupla (1968) ja Hokkuspokkus taikaluudalla (1971).
DEUS

dEUS on belgialainen rockyhtye, joka on perustettu Antwerpenissä vuonna 1991. Bändin nykyiset jäsenet ovat solisti-kitaristi Tom Barman, Klaas Janzoons (koskettimet, viulu), Stéphane Misseghers (rummut), Alan Gevaert (basso) sekä Mauro Pawlowski (kitara, taustalaulu).
Yhyte teki läpimurron vuonna 1994 albumillaan Worst Case Scenario.
Diskografia > Studioalbumit

Worst Case Scenario (1994)
In a Bar, Under the Sea (1996)
The Ideal Crash (1999)
Pocket Revolution (2005)
Vantage Point (2008)
Keep You Close (2011)
Following Sea (2012)
Diskografia > EP:t, DVD:t ja kokoelma-albumit

Zea (1994)
My Sister = My Clock (1995)
No More Loud Music (2001)
No More Video (2002)
Dolgaani

Dolgaani tarkoittaa seuraavia asioita:
dolgaani, turkkilainen kieli
dolgaanit, turkkilainen kansa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dolgaani”, voi hakea sivunnimihaulla, laajalla sivunnimihaulla tai tekstihaulla.
David Suazo

| 0 | 1 | 2 |
| --- | --- | --- |

Henkilötiedot
Koko nimi: Óscar David Suazo Velásquez
Syntymäaika: 5. marraskuuta 1979 (ikä 44)
Syntymäpaikka: San Pedro Sula, Honduras
Pelipaikka: keskushyökkääjä
Pituus: 182 senttimetriä
Lempinimi: El Rey David, La Pantera
Seura
Seura: Inter
Pelinumero: 29
Junioriseurat
1995–1998: Club Deportivo Olimpia
Seurat
| Vuodet | Seura | O (M) |
| 1998–1999 1999–2007 2007– | Club Deportivo Olimpia Cagliari Inter | 10 (5) 254 (94) 27 (8) |
Maajoukkue
| 1999– |  Honduras | 38 (14) |
 Seurajoukkueuran tilastot kattavat vain kansalliset sarjat, päivitetty 11. toukokuuta 2008.  Maajoukkueuran tilastot päivitetty 14. kesäkuuta 2008.
David Suazo (s. 5. marraskuuta 1979 San Pedro Sula, Honduras) on hondurasilainen jalkapalloilija, joka edustaa italialaista Genoa CF:ää. Pelipaikaltaan hän on hyökkääjä. Suazo kuuluu Hondurasin maajoukkueen runkopelaajiin ja on edustanut maataan muun muassa vuoden 2000 kesäolympialaisissa.
Ura

Suazon ura alkoi kotimaassaan Hondurasissa Olimpian junioriseurassa vuonna 1995 ja pelasi joukkueessa aina vuoteen 1998 asti nousten aluksi edustusjoukkueen reserviin. Olimpian edustusjoukkueeseen hän pääsi kaudella 1998–1999, jonka aikana Suazo teki viisi maalia 10 ottelussa. Samoihin aikoihin hän pelasi myös nuorten maajoukkueessa vuoden 1999 MM-kisoissa.
Kisojen jälkeen Cagliarin valmentajana toiminut Oscar Tabarez kiinnostui Suazon taidoista ja onnistui hankkimaan 19-vuotiaan hyökkääjän kaudeksi 1999–2000. Kaikki ei kuitenkaan sujunut joukkueen kannalta hyvin, kun Cagliari putosi seuraavaksi kaudeksi Serie B:hen ja uusi hyökkääjä Suazo teki vain yhden maalin 13 ottelussa. Cagliari viettikin seuraavat neljä kautta Serie B:ssä, jonka aikana Suazo teki 146 pelaamassaan ottelussa 50 maalia. Erityisesti kaudella 2003–2004 hän teki 19 maalia 45 ottelussa, jotka auttoivat seuran nousemaan takaisin Serie A:han. Kausi 2004–2005 Serie A:ssa meni joukkueen kannalta kohtuullisesti, kun se vältti putoamisen Serie B:hen. Suazo onnistui maalinteossa seitsemän kertaa pelaamassaan 22 ottelussa, jonka myötä useat suurseurat vakuuttuivat nuoren hyökkääjän maalintekotaidoista. Seuraavat kaksi kautta Suazosta tuli Cagliarin vakiopelaaja avauskokoonpanossa ja teki saman tien kaudella 2005–2006 22 maalia, joista viisi tuli rangaistuspotkusta. Serie A:n maalitilastossa hän sijoittui kolmanneksi heti maalikuninkuuden voittaneen Luca Tonin ja toiseksi tulleen David Trézéguetin jälkeen. Samalla kaudella Suazo nimettiin Serie A:n parhaaksi ulkomaalaiseksi pelaajaksi yhdessä Kakán kanssa. Kausi 2006–2007 meni myös yhtä vakuuttavasti Suazon onnistuessa maalinteossa 14 kertaa ja piti joukkueensa mukana Serie A:ssa.
13. kesäkuuta 2007 Suazo lopulta siirtyi suurseuraan, kun Inter tiedotti tehneensä 27-vuotiaan hyökkääjän kanssa 10 miljoonan euron sopimuksen. Kuusi päivää myöhemmin toinen Milanolais seura AC Milan väitti myös tehneensä sopimuksen Hondurasin jalkapallomaajoukkueen hyökkääjän kanssa. Seura väitti tehneensä onnistuneen sopimus neuvottelun Cagliarin kanssa, jonka varmisti seuran puheenjohtaja Massimo Cellino. Lisäksi hän kielsi olleensa missään neuvotteluissa Interin puheenjohtajan Massimo Morattin kanssa. Sillä välin Suazon agentti Carlo Pallavicino kertoi lehdistölle ettei asiakkaansa ole ollut missään yhteydessä Milanin kanssa. Viikkoja myöhemmin Suazo ilmoitti siirtyneensä Interiin lehtitietojen mukaan 9.4 miljoonan euron siirtokorvauksella.
Ensimmäinen kausi Interissä meni kohtuullisesti pelattuaan 27 ottelua, joissa hän teki 8 maalia. Suazo joutui kuitenkin tyytymään lähinnä vaihtopelaajan roolin päästessään Serie A:ssa avaukseen vain 8 kertaa. Suazo pelasi kaudella 2008 Portugalin pääsarjaa Benficassa lainasopimuksella. Hän teki 11 sarjaottelussa neljä maalia ja UEFA Cupin kolmessa ottelussa maalin. Kaudella 2009-10 hondrurasilainen pelaa Serie A:ta lainasopimuksella Genovassa.
Sorvalampi (Kouvola, Vekaranjärvi)

| Sorvalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°07′54″N, 26°57′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  Porrasoja Luujärveen 
Järvinumero:  14.981.1.022
Mittaustietoja
Pinnankorkeus:  77,1 m  
Pituus:  200 m  
Leveys:  190 m  
Rantaviiva:  0,613 km  
Pinta-ala:  1,815 ha  
Saaria:  1 
 fiSorvalampi 
Sorvalampi  on Kymenlaaksossa Kouvolassa  Vekarajärven lähellä sijaitseva lampi.
Maantietoa

Lampi on 200 metriä pitkä, 190 metriä leveä, ja sen pinta-ala on 1,8 hehtaaria. Lammella on kartan mukaan yksi saari.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Repoveden–Luujärven alueeseen (14.981) se kuuluu. Lammen vedenpinnan korkeus on 77,1 metriä mpy.
Sosialistisk Ungdom

| SU> Sosialistisk Ungdom |
| --- | --- |

Perustettu:  1975
Tyyppi:  poliittinen nuorisojärjestö
Kotipaikka:  Hagegata 22, Oslo
Toiminta-alue:   Norja
Jäsenet:  1 261 (2020)
Puheenjohtaja:  Synnøve Kronen Snyen
Kattojärjestö:  Sosialistinen vasemmistopuolue (emopuolue) Socialistisk Ungdom i Norden
Aiheesta muualla
Sivusto
Infobox OKVirheellinen NIMI-arvo: 
Socialistisk Ungdom (suom. Sosialistinen Nuoriso; lyh. SU) on vuonna 1975 perustettu norjalainen poliittinen nuorisojärjestö. Sen emopuolue on sosialistinen vasemmistopuolue.
Historia

SU perustettiin samana vuonna kuin emopuolueensa sosialistinen vasemmistopuolue, 1975.
Politiikka

SU on vasemmistolainen järjestö ja kannattaa muun muassa sosialismia, feminismiä ja antirasismia. SU tavoittelee kuuden tunnin työpäivää, terveydenhuollon yksityistämisten perumista, Equinorin siirtymistä kokonaan Norjan valtion omistukseen, alle 16-vuotiaiden ympärileikkauksen kieltämistä, edullisempaa joukkoliikennettä sekä Pohjois-Norjan rannikon öljyvarojen käyttämättä jättämistä. Vuodesta 2018 kaikki SU:n tapahtumat ovat olleet tarjoiluiltaan lihattomia.
Aiheesta muualla

Järjestön kotisivut (norjaksi)
Kuvia tai muita tiedostoja aiheesta Sosialistisk Ungdom Wikimedia Commonsissa
SU osoittamassa mieltään opiskelupaikkojen lisäämisen puolesta vuonna 2010.